ফায়ার সার্ভিস ও স্থানীয়রা জানায়, রাত পৌনে ১১ টার দিকে আমবাগ পশ্চিমপাড়া এলাকার আব্দুল হালিম মিয়ার ঝুটের গুদামে আগুনের সূত্রপাত হয়। এ সময় স্থানীয়রা আগুন নেভাতে শুরু করে এবং ব্যর্থ হয়ে ফায়ার সার্ভিসে খবর দেয়। এদিকে মুহূর্তে আগুন নিয়ন্ত্রণহীন হয়ে ওই গুদামে এবং আশপাশের আব্দুল রাজ্জাক, জাহাঙ্গীর আলম, আক্কাছ আলী, মো. শামীম ও শরিফ আহম্মেদের ঝুট গুদাম এবং জমির আলীর স’মিলে ছড়িয়ে পড়ে। খবর পেয়ে জয়দেবপুর ফায়ার স্টেশনের দুইটি ও কালিয়াকৈর ফায়ার স্টেশনের দুইটি ইউনিটের কর্মীরা ঘটনাস্থলে পৌঁছে আগুন নেভাতে শুরু করে।